[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 4.11.2009

KOM(2009)619 endelig

Forslag til

RÅDETS BESLUTNING

om fastsættelse af de finansielle bidrag, medlemsstaterne skal betale til Den Europæiske Udviklingsfond i 2010 og 2011

BEGRUNDELSE

I den interne aftale og i finansforordningen for den 10. EUF er der fastsat en ny procedure for indkaldelse af bidrag, som medlemsstaterne betaler til finansiering af EUF. Ifølge artikel 157 i finansforordningen tages denne nye procedure for første gang i anvendelse i forbindelse med bidragene for 2009.

I overensstemmelse med artikel 57, stk. 2, i finansforordningen vedrører dette forslag:

- loftet over de årlige bidrag for 2011

- de årlige bidrag for 2010, og

- første tranche af bidraget for 2010.

I overensstemmelse med finansforordningens artikel 57, stk. 7, specificeres det, hvor store beløb der forvaltes af henholdsvis Kommissionen og EIB.

I overensstemmelse med artikel 145 i finansforordningen har EIB meddelt Kommissionen sine ajourførte overslag over forpligtelser og betalinger for de instrumenter, den forvalter.

Ifølge artikel 57, stk. 2, i finansforordningen skal Rådet træffe afgørelse om dette forslag senest den 15. november 2009, og medlemsstaterne skal sende første tranche af deres betalinger senest den 21. januar 2010.

Ved indkaldelse af bidrag skal de beløb, der er fastsat for de forudgående EUF'er, opbruges først, det ene efter det andet, ifølge finansforordningens artikel 58, stk. 2. De bidragsindkaldelser, der er omhandlet i dette forslag, vedrører således beløb under den 9. EUF.

Det skal bemærkes, at det i artikel 60, stk. 1, i finansforordningen fastsættes, at medlemsstater, som ikke betaler den skyldige bidragstranche inden udløbet af den fastsatte frist, skal betale en morarente af det ikke-betalte beløb. Ordningen for rentebetalingen fastsættes i samme artikel.

Forslag til

RÅDETS BESLUTNING

om fastsættelse af de finansielle bidrag, medlemsstaterne skal betale til Den Europæiske Udviklingsfond i 2010 og 2011

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou, Benin, samt om finansiel bistand til de oversøiske lande og territorier, på hvilke EF-traktatens fjerde del finder anvendelse[1], særlig artikel 10, stk. 1,

under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til den reviderede AVS/EF-partnerskabsaftale og om tildeling af den finansielle bistand til de oversøiske lande og territorier, på hvilke EF-traktatens fjerde del[2] finder anvendelse, særlig artikel 7,

under henvisning til finansforordningen af 18. februar 2008 for den 10. Europæiske Udviklingsfond, i det følgende benævnt "finansforordningen for den 10. EUF"[3], navnlig artikel 57, artikel 58, stk. 2, og artikel 157,

under henvisning til forslag fra Kommissionen[4], og

ud fra følgende betragtninger:

1) Artikel 157 i finansforordningen for den 10. EUF fastsætter, at proceduren i artikel 57-61 for første gang finder anvendelse i 2009. I overensstemmelse med denne procedure fremlægger Kommissionen senest den 15. oktober 2009 et forslag, der fastsætter a) loftet for de årlige bidrag for 2011, b) det årlige bidrag for 2010 og c) første bidragsrate for 2010. Rådet udtaler sig om dette forslag senest den 15. november 2009, og medlemsstaterne betaler første bidragsrate for 2010 senest den 21. januar 2010.

(2) Ifølge artikel 58, stk. 2, i finansforordningen for den 10. EUF skal det ved indkaldelse af bidrag sikres, at de beløb, der er fastsat for de forudgående EUF'er, opbruges fuldt ud. Derfor skal indkaldelse af bidrag under den 9. EUF også foretages på grundlag af artikel 10, stk. 1, i den interne aftale om den 9. EUF.

(3) I overensstemmelse med artikel 145, stk. 1, i finansforordningen for den 10. EUF har Den Europæiske Investeringsbank meddelt Kommissionen sine ajourførte overslag over forpligtelser og betalinger for de instrumenter, den forvalter -

VEDTAGET FØLGENDE BESLUTNING:

Artikel 1

Loftet for de årlige bidrag for 2011 er fastsat til 3 950 000 000 EUR for Kommissionen og 220 000 000 EUR for Den Europæiske Investeringsbank.

Artikel 2

De årlige bidrag for 2010 er fastsat til 3 500 000 000 EUR for Kommissionen og 240 000 000 EUR for Den Europæiske Investeringsbank.

Artikel 3

De bidrag, medlemsstaterne skal indbetale til Kommissionen og Den Europæiske Investeringsbank som første tranche for 2010, er angivet i tabellen i bilaget.

Artikel 4

Denne beslutning anvendes fra dagen for vedtagelsen.

Artikel 5

Denne beslutning er rettet til de medlemsstater, der bidrager til den 9. EUF.

Udfærdiget i Bruxelles, den

På Rådets vegne

Formand

BILAG

Første bidragstranche for 2010 (i EUR)

[pic]

[1] EFT L 317 af 15.12.2000, s. 355.

[2] EUT L 247 af 9.9.2006, s. 32.

[3] EUT L 78 af 19.3.2008, s. 1.

[4] EUT C … af …, s. …